《拟庾子山咏画屏风诗 其一》
清代·张鹤龄

南牺回紫极，鄠杜春光开。华林候气转，琼葩照地来。

暂迎飞盖举，将看舞袖回。侍饮香春殿，未惜流霞杯。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。